קייטרינג אסאדו בשטח - מלח פלפל קייטרינג לאירועים
בית » בלוג » קייטרינג אסאדו בשטח
ישראלים אוהבים לעשות “על האש“. על כך אין כל ויכוח. אך עם כל הכבוד למנגל הישראלי, מדובר בסוג של צעצוע לילדים, כשמשווים אותו למתקן האסאדו המסורתי.מה זה בדיוק אסאדו, מדוע מומלץ לעבוד עם אנשי מקצוע מיומנים שכבר הקימו קייטרינג אסאדו בשטח ולמה אסאדו זה מה שאתם צריכים בשביל שהחגיגה הקרניבורית שלכם תהיה לא פחות ממושלמת? על כל זה ועוד, במאמר שלפניכם.
מה זה בעצם אסאדו?
משמעות המילה אסאדו בספרדית (ASADO), היא צלוי, אך המושג לרוב משמש לתיאור של שיטת צליית בשר על גריל. במקור הביטוי שימש לתיאור שיטת הצלייה באופן בלעדי, אך ישנם המשתמשים בו כדי לתאר גם צלעות בקר בחיתוך רוחבי. האסאדו נפוץ ביותר באזור פמפס שבדרום אמריקה (ערבה פורייה בשטח של יותר מ-750 אלף קמ”ר) ונחשב למאכל מסורתי בצ’ילה, פרגוואי, אורוגוואי, ארגנטינה והמדינות הדרומיות של ברזיל. יש לציין שהאסאדו נפוץ ביותר גם בפיליפינים, אך שם מדובר בנתחים המבושלים בנזיד על בסיס עגבניות, המוגשים עם גזר, תפוחי אדמה וירקות נוספים.
ישנן שלוש שיטות להכין אסאדו: הראשונה נקראת אל אסאדור והשנייה אל אפריז’ה. באל אסאדור מבעירים אש בבור או על הקרקע ומבשלים את נתחי הבשר העצומים על צלבי מתכת שנקראים אסאדורס. כדי שחום האש יגיע לכל חלקי החיה, פורסים את השלד על הצלב. לעומת זאת בשיטה השנייה (אל פריז’ה), מבעירים פחמים ולאחר מכן מפזרים אותם מתחת לבשר. ישנה גם שיטה שלישית הנקראת אסאדו אל פלו. שיטה זו נפוצה בעיקר בפטגוניה הצ’יליאנית והארגנטינאית וכוללת שיפוד הבקר על גבי שיפוד עץ וצלייתו על גריל פחמים על הקרקע.
למה אסאדו זה עסק למומחים בלבד?
לעשות קייטרינג אסאדו בשטח, זה עניין מורכב למדי מבחינות רבות. כך לדוגמה לא פשוט להשיג את הנתחים העצומים ומעבר לזה, מעטים הישראלים שהינם הבעלים הגאים של ציוד מקצועי לאסאדו. גודל הנתחים ומתקני הצלייה, כוח האש הדרוש, שימור הבשר וכיו”ב, הופכים את ענייני הלוגיסטיקה למאתגרים בצורה בלתי רגילה.
כמו כן נתחי האסאדו לא נחים לפני הצלייה במרינדה ולמעשה הטיפול בהם כולל המלחה בלבד לכל היותר. יחד עם זאת, במהלך הצלייה יש להקפיד על כך שהצלייה תהיה איטית ביותר ולהיזהר שהחום לא יהיה גבוה מדי. השפעת מקור החום על הבשר תלויה במספר פרמטרים ובכלל זה גודל הנתח, המרחק שלו ממקור החום ועוצמת החום. במקרים רבים יש לבצע שינויים במהלך הצלייה הכוללים לדוגמה שינוי מרחק הנתח ממקור האש, הוספת פחמים וכיו”ב. הכנת האסאדו נמשכת לכל הפחות שעתיים תמימות ובזמן זה הבשר חייב להיות תחת הגחה ופיקוח של איש מקצוע מיומן ומנוסה.
מעבר לכל זה, ארוחת אסאדו ארגנטינאית לרוב מורכבת ממבחר סוגי בשרים אותם צולה הטבח, הנקרא אסאדור. בפתיחת הארוחה בדרך כלל מגישים צ’וריסו, מורסיז’ס, צ’ינצ’ולינס, מוז’חס ואיברים פנימיים שונים ורק לאחר מכן מגישים את הנתחים הגדולים כמו הצלעות או סטייק שריר הבטן (וסיו). כפי שאתם כבר יכולים להבין, אסאדו זו אמנות לשמה, הדורשת מומחיות, מקצועיות, ניסיון והתמסרות.
אז למה דווקא מלח פלפל?
אנשי המקצוע של חברת מלח פלפל הם אלו שאתם רוצים שיתפעלו עבורכם את האסאדו באירוע הקרניבורי הקרוב שלכם, הנמצא כבר ממש מעבר לפינה. מדוע כך הם פני הדברים? ובכן, ראשית נציין כי החברה מחזיקה בציוד מקצועי להכנת קייטרינג בשטח, שלא היה מבייש את האסאדור המקצועי ביותר בארגנטינה, אך בנוסף החברה מחזיקה באופן כללי בכל הציוד הדרוש להפקה של אירוע בטבע. בכלל זה גנרטורים, מטבחי שטח מאובזרים, שירותים ניידים מפוארים, פתרונות ישיבה מגוונים ועוד. חברת מלח פלפל גם מקפידה להשתמש אך ורק בנתחים המובחרים והאיכותיים ביותר, בכל סעודת אסאדו, ללא יוצאות מן הכלל.
עוד יש לציין כי לחברה יש קשרים אמיצים עם גופים שונים כמו קק”ל או רשות הטבע והגנים וידע חשוב הנוגע לדוגמה למגבלות הפעילות והשטח. לקראת האירוע אנשי המקצוע של מלח פלפל ידאגו לעדכן באופן רשמי את הגופים הרלוונטיים על קיום האירוע, על מנת שאתם תוכלו לחגוג בראש שקט וללא חשש (החברה מחזיקה בכל האישורים הדרושים להפקת אירועי אסאדו בטבע).
אתם מוזמנים ליצור קשר עם המומחים של מלח פלפל, בטלפון מספר 077-4280738 ולהתחיל לתכנן את האסאדו הקרוב שלכם כבר היום.